Burjassot posa en valor la figura de Vicente Blasco Ibáñez
2025-07-24

L’Ajuntament de Burjassot, en la seua sessió ordinària del ple de setembre, ha aprovat una moció conjunta de tots els grups amb representació plenària, PSPV-PSOE, Compromís, PP, Ciutadans, EU i Totes amb Burjassot, per a subscriure plenament “la Declaració Institucional de les Corts per a la posada en valor de la figura de Blasco Ibáñez”, amb motiu del 150 aniversari del seu naixement, que es complirà el pròxim any.

Amb açò, el Consistori ofereix la seua col·laboració, “en la mesura de les seues possibilitats, per a la commemoració del 150 aniversari del naixement de l’universal novel·lista, tal com es desprèn del text, que també arreplega el compromís municipal d’organitzar i planificar actes commemoratius entorn de la figura del novel·lista juntament amb el teixit associatiu de Burjassot“.

Per a Burjassot, és motiu d’orgull la gran relació de Vicente Blasco Ibáñez amb el municipi, ja que va viure llargues temporades estivals i festives en la casa que posseïa la seua família al costat de Les Sitges de Burjassot. Una vegada iniciada la seua producció literària, Blasco Ibáñez va continuar molt vinculat al municipi conservant la casa familiar i celebrant freqüents conferències i trobades.